Hot Summer (Lied)

"**Hot Summer**" esch e Song vom dütsche Pop-Trio Monrose. Er esch gschrebe ond produziert worde vom Remee ond em Thomas Troelsen förs zwöite Albom *[[Strictly Physical (Album)|Strictly Physical]]*. Das Lied esch am 29. Juni 2007 veröffentlecht worde.

Veröffentlecht als dretti Single ond erschti Single-Uskopplig vom Aubom, hend Monrose ehre zwöiti Nommer-1-Hit in Dütschland, Östriich ond de Schwiiz chönne verbueche. "Hot Summer" esch eine vo de meischtverchoufe Internettetu vonere dütsche Produktion. 

Im Mai 2008 esch de Song as *Besti Song* vo de dütsche Priisverleihig *Comet* uszeichnet worde.

## Ufzeichnig
"Hot Summer" esch eine vo de erschte Kollobratione metem dänische Team Remee ond sim nöije partner de Thomas Troelsen gseh. De Song esch vo insgesamt drüühondert Songs usgwählt worde ond esch die erschti Single-Uskopplig vom Albom *[[Strictly Physical (Album)|Strictly Physical]]*. 

## Musigvideo
S Musigvideo esch gleitet worde vom Oliver Sommer ond esch am 18. Juni 2007 ufgnoh worde. S Video het am 26. Juni 2007 uf de Girls ehrere Website offizielli Videopremiere gfiiret ond esch erscht Mous am 28. Juni ufem dütsche Musig-Sänder *VIVA* ide Sändig *VIVA live!* gspöut worde. 

S Video het eigentlech kei rechtigi Handlig. In erschter Lini gseht mer d Monrose vor rotem, blauem, schwarzem ond wyssem Hendergrond am tanze. Meistens wärdids bim Tanze vo drüü männleche Tänzer begleitet. D Kamera esch sehr hektisch bi dem Video. I de Metti vom Video erschiinit schwarzi Balke obe ond onde vom Video im 4:3-Format. D Groppemetglieder send nochhär fähig, met dene Balke z'enterreagiere, idem sie onderanderem usem Beldscherm chlätterid.

## Promotion
Öbwou e 20-Sekonde-Clip vom täglech usgstrahlte, dütsche Klatsch-Magazin *taff* am 24. Mai ussgstrahlt worde esch, het d Groppe de Song am Germany's Next Topmodel-Finau s erscht Mou vorgstöut. Monrose send au i de Schwiiz gseh ond hend de Song ide Ricardo Hammershow ufgführt. Am Musig-Event The Dome 45 hends de Song au gspellt. "Hot Summer" esch emmerno e sehr beliebte Song wo Monrose no bes höt uf de Bühnene sengid.

## Chart Platzierige
"Hot Summer" esch bi de Düütsche Single Charts ufe Platz 2 igstege, verursacht dor die mächtige Verchöif vo "You Can Get It", vom Mark Medlock ond em Dieter Bohlen. Ei Woche spöter, esch s Lied ufe erschti Platz ueklätteret, was de Band ehre zwöiti Nommer-1-Hit in Dütschland, Östriich ond de Schwiiz erzielt het. De Song het osserdem de Platz 8 bi de Düütsche Dance Charts beleit. Dor dä riise Erfolg, het Starwatch bekannt gä, Monrose au international z'vermakte, so hets de Song au i de finnische, tschechische ond niederländische Single Charts gschafft.

## Charts
}
|align="center"|19
|-
|align="left"|Holländischi Single Charts
|align="center"|68
|-
|align="left"|Östriichischi Single Charts
|align="center"|1
|-
|Polnischi Top 50
|align="center"|58
|-
|align="left"|Schwiizer Single Charts
|align="center"|1
|-
|align="left"|Slovenischi Airplay Charts
|align="center"|3
|-
|align="left"|Tschechischi Airplay Charts
|align="center"|32
|-
|}

### Coverversion
De australischi Pop-Dance-Sänger Rhys Bobridge, bekannt als Kandidat bi de Tanz-Serie *So You Think You Can Dance Australia 2008* het de Song covert, wobii es paar Textstelle omgänderet worde send. S Lied esch am 18. Januar 2009 erschtmaus ide australische Single-Charts platziert gsee.

## Songlischte
Das send d Ufstellige vo "Hot Summer":

**Maxi CD**
# "Hot Summer" (radio edit)" - 3:28
# "Hot Summer" (Tai Jason remix)" - 3:38
# "Hot Summer" (Beathoavenz club remix)" - 3:42
# "Hot Summer" (Mozart & Friends PFM house mix)" - 3:58
# "Hot Summer" (Nachtwandler Club Remix)" - 4:05 (hidden track)
# "Scream" - 3:10

**2-Track Single**
# "Hot Summer" (Radio edit)" - 3:28
# "Hot Summer" (Beathoavenz club remix)" - 3:42

## Credits ond Bsetzig
*Gsang: Mandy Capristo, Senna Guemmour, Bahar Kızıl
*Onterstötzigs-Gsang: Remee
* Text: Remee, Thomas Troelsen 
*Produktion:Remee, T. Troelsen

*Gleitet vom: Claus Üblacker
*Ufgnoh worde im delta lab Studio, Kopenhage, Dänemark

## Refereänze